पाएं अपने शहर की ताज़ा ख़बरें और फ्री ई-पेपरडाउनलोड करें
शहर में शनिवार की सुबह गरज के साथ 2 मिमी बारिश हुई। इसके बाद छाए रहे बादल के साथ हल्की धूप निकली। मौसम में हुए इस बदलाव से दिन का पारा 2 डिग्री गिरकर 41 डिग्री पर टिक गया। रात के तापमान में भी मामूली 0.5 की गिरावट दर्ज की गई। बारिश के कारण हवा में नमी बढ़ जाने से उमस का अहसास हुआ। रविवार को भी पश्चिमी विक्षोभ का असर रहने से बादल छाने का अनुमान है। बता दें कि शुक्रवार की रात को ही पश्चिमी विक्षोभ का असर शुरू हो गया था। हवा के साथ बादल ने डेरा डाल लिया था। शनिवार की सुबह लगभग 6 बजे तेज गरज के साथ लगभग 5 से 10 मिनट तेज बूंदाबांदी हुई। इसके बाद ठंडी हवा से मौसम में ठंडक घुल गई। केंद्रीय मृदा एवं जल संरक्षण अनुसंधान केंद्र में 2 मिमी बारिश दर्ज की गई।
बारिश के बाद जैसे जैसे दिन चढ़ता गया, हल्की धूप निकली। उमस ने परेशान करना शुरू कर दिया। शाम को छाए बादलों के कारण उमस बढ़ गई। बारिश व बादलों के कारण 24 घंटे में दिन का तापमान 2 डिग्री गिर कर 41 डिग्री पर आ गया। रात का तापमान 0.5 डिग्री गिर कर 22.5 डिग्री रहा। रविवार को भी पश्चिमी विक्षोभ का असर रहेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn